På en mark lidt uden for Gandrup havde Sports Motorklubben Gandrup søndag indtaget en mark, hvor de for afholdt NO Jensen Græsbaneløb. Med høballer havde arrangørerne anlagt en speedwaybane. På den dystede i alt 27 deltager i forskellige kategorier på diverse motordrevne cykler. I løbet af dagen var der både crossere, firehjulede motorcykler og motorcykler med sidevogn på banen. En af dagens deltagere var 28-årige Claus Harbo fra Thisted. Det er femte år, han er med i løbet, og han deltog på sin crosser i kategorien Short Track. Han har vundet guld alle gangene, han har været med - også i dag. Alligevel er det ikke sejrene, der driver ham. - Det er atmosfæren her i Gandrup. Alle folk er så stille og rolige og nede på jorden. Vi hygger os rigtig meget. Det er mere hygge end det er ræs, siger han. Det var 15. år i træk, at der blev afholdt NO Jensen Græsbaneløb i Gandrup.

Opsummering:
Søndag blev der på en mark i Gandrup konkurreret i NO Jensen Græsbaneløb i Gandrup.